Lav et referat af nedenstående tekst:

Tekst:
På 10 dage har der været seks brande i området omkring Østervrå. Og ifølge Nordjyllands Politi så er der flere ting, der tyder på, at brandene er påsatte. - Det ser mærkeligt ud. I dag har vi fået overblik over antallet af brande i området og har besluttet, at vi patruljerer mere i området, siger politikommissær Peter Skovbak fra Lokalpolitiet i Frederikshavn Karin Hildebrandt fik sin skovhytte brændt ned. Det skete lidt i et natten til den 30. april. - Det er ærgerligt og rigtig sørgerligt at se på resterne af hytten, siger Karin Hildebrandt. Hyttenbranden viste sig også kun at være den første af seks brande i en radius på 300 meter omkring Blomstervænget i Østervrå. I fredags blev brandvæsnet kaldt ud til to mindre naturbrande og så sent som i går måtte brandfolk slukke en brand mere i moseområdet. Derudover har der været yderlige to naturbrande, der tilsyneladende er gået ud af sig selv. Det gør også folk i området utrygge, at politiet nu melder ud, at de mistænker en brandstifter for at stå bag. Lone Højen, der har anmeldt to af brandene, har sat en bevægelsessensor op udenfor sit hus. - Det er jo er svært at sige, om det er alvorligt eller blot drengestreger. Uanset hvad, så skræmmer det meget, siger Lone Højen. Ingen er kommet noget til ved de seks brande, men beboere frygter, at der kommer flere brande.  Beboerne i Østervrå husker, hvordan Fjerritslevområdet sidste år var plaget af 23 ildpåsættelser. Det stoppede først, da en 33-årig mand blev anholdt efter en alvolig brand i et stråtægt hus, hvor en ældre dame var alene hjemme. Nordjyllands Politi har ikke nogen mistænkte. Men kort før hyttebranden blev opdaget, har to vidner set en spinkel mand på cirka 175 centimeter forlade området. Det var klokken halv et natten til den 30. april. Manden var iført mørke bukser og en sorthættetrøje. - Vi ved ikke om manden med hættetrøjen har noget med hyttebranden at gøre, men vi vil meget gerne tale med ham, forklarer politikommissær Peter Skovbak, lokalpolitiet i Frederikshavn. Politiet kan kontaktes på telefon 1-1-4, hvis du har oplysninger i sagen.

Referat:
Nordjyllands Politi frygter, at der er en brandstifter på spil i Østervrå.